Bélapátfalva Város Önkormányzata

ÁLLÁSHELY BETÖLTÉSÉT CÉLZÓ PÁLYÁZATI ANYAGOK KEZELÉSÉVEL ÖSSZEFÜGGŐ EGYEDI ADATKEZELÉSI TÁJÉKOZTATÓ

Milyen célból történik a személyes adatainak kezelése?

Toborzás, új jogviszony létesítése érdekében

Mi a jogalapja a személyes adatai kezelésének?

Az adatkezelés jogalapja - tekintettel a NAIH 2018. évi beszámolójára is - a GDPR 6. cikk (1) bekezdésének e) pontja (az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges), amely magába olvasztja a GDPR 6. cikk (1) bekezdésének b) pontja szerinti jogalapot (az adatkezelés szerződést megelőző lépések megtételéhez szükséges). Amennyiben az érintett személyes adatainak megőrzését is kéri, úgy az adatkezelés jogalapja - tekintettel a NAIH 2018. évi beszámolójára is - a GDPR 6. cikk (1) bekezdésének e) pontja (az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges), amely magába olvasztja a GDPR 6. cikk (1) bekezdésének a) pontja szerinti jogalapot (az érintett önkéntes hozzájárulása). A hozzájárulás bármikor visszavonható, amely azonban nem érinti a visszavonás előtt a hozzájárulás alapján végrehajtott adatkezelés jogszerűségét. A hozzájáruló nyilatkozatot a pályázat részeként csatolni kell, erre az érintett figyelmét már a pályázati felhívásban fel kell hívni.

Kik az adatkezelés érintettjei?

Az álláshirdetésre jelentkező természetes személyek

Milyen adatok kezelésére kerül sor?

álláshirdetésre jelentkező neve, születési helye és ideje, anyja születési neve, végzettségre, képesítésekre, előző munkahelyekre vonatkozó adatok, illetve minden olyan más személyes adat, amelyet a jelentkező az önéletrajzban vagy annak mellékleteként megad

Ki fér hozzá a kezelt személyes adatokhoz?

Meghirdetett (közzétett) álláshelyre való jelentkezés esetén a pályázat kezelésében és a kiválasztási folyamatban részt vevő személyek, így jellemzően: a postai és elektronikus küldemények átvételére/bontására feljogosított hivatali munkatárs, a polgármester, továbbá a személyzeti feladatokkal megbízott hivatali munkatárs.

Történik-e adattovábbítás harmadik országba, vagy nemzetközi szervezet felé?

nem

Meddig tart a személyes adatok kezelése?

A meghirdetett álláshelyre történő jelentkezés esetén, amennyiben nem a jelentkező nyeri el az adott pozíciót, úgy valamennyi, általa megküldött dokumentumot haladéktalanul vissza kell részére juttatni, illetve gondoskodni kell arról, hogy a kapcsolódó elektronikus állományok is törlésre kerüljenek. A fenti eljárás irányadó arra az esetre is, ha az önéletrajz (pályázat) meghirdetett álláshelytől függetlenül került megküldésre és a munkáltatói jogkör gyakorlója nem kívánja alkalmazni a jelentkezőt (vagy jogszabályi rendelkezés értelmében pályázati eljárás nélkül nem alkalmazhatja).

A fentiek alól kivételt képez az az eset, ha a jelentkező önkéntes, írásos nyilatkozatot mellékel a pályázati anyaghoz, amelyben kifejezetten hozzájárul adatai kezeléséhez (őrzéséhez) egy későbbi időpontban megüresedő vagy létrejövő álláshely betöltése céljából. Az adatkezelés időtartama ez esetben sem haladhatja meg az egy évet.

Milyen külső szolgáltató (adatfeldolgozó) igénybevételére kerül sor?

Bélapátfalvai Közös Önkormányzati Hivatal (Székhelye: 3346 Bélapátfalva, IV. Béla út 70, tel.: 36/554-300, DPO: SMARTLEX Solutions Kft. DPO elérhetősége: dpo@smartlex.hu) , valamint az e-mailen beérkező önéletrajzok/pályázatok esetében adatfeldolgozóként a levelezési (e-mail) szolgáltatást biztosító a Magyar Telekom Nyrt. (székhely: 1013 Budapest, Krisztina krt. 55., cégjegyzékszám: 01-10-041928) jár el.

Adatbiztonsági technikai és szervezési intézkedések leírása:

Adatkezelő az érintettek magánszférájának védelmét az adatkezelés teljes folyamata során biztosítja, így védelmet biztosít különösen a jogosulatlan hozzáférés, megváltoztatása, továbbítás, nyilvánosságra hozatal, törlés vagy megsemmisítés, valamint véletlen megsemmisülés és sérülés ellen. Az adatbiztonsággal kapcsolatos konkrét szervezési intézkedések leírását az adatvédelmi és adatkezelési szabályzata tartalmazza. A szabályzatok megtalálhatóak http://www.belapatfalva.hu/ honlapon.

Kelt: Bélapátfalva, 2025.07.28.

HOZZÁJÁRULÓ NYILATKOZAT

(az álláspályázati felhívás során meghirdetett pozíció betöltését célzó pályázatban foglalt

adatok megismeréséhez)

Alulírott …………………………………………………………………… (név) …………………….…………………………….. (születési hely és idő) ………………………………………….……………………………………………………. (lakcím), mint a Bélapátfalva Város Önkormányzata által ………………. számon meghirdetett felhívásra álláspályázatot (önéletrajzot) benyújtó magánszemély kijelentem, hogy a Bélapátfalva Város Önkormányzata általános- és Álláshely betöltését célzó pályázati anyagok kezelésével összefüggő egyedi adatkezelési tájékoztatóját megismertem, és az Európai Parlament és a Tanács (EU) 2016/679 rendeletének (GDPR) 6. cikk (1) bekezdésének a) pontja szerinti hozzájárulásomat adom, hogy a pályázat elbírálásában és kezelésében résztvevő személyek a pályázati anyagomban foglalt személyes adataimat megismerjék.

Kelt:………………………………………………

…………………………………………………….

aláírás

HOZZÁJÁRULÓ NYILATKOZAT

(önéletrajz tárolásához)

Alulírott ………………………………………………………….……… (név) …………………………………………………….. (születési hely és idő) ………………………………………….……………………………………………………. (lakcím), mint Bélapátfalva Város Önkormányzatához önéletrajzot (álláspályázatot) benyújtó magánszemély kijelentem, hogy a Bélapátfalva Város Önkormányzata általános- és Álláshely betöltését célzó pályázati anyagok kezelésével összefüggő egyedi adatkezelési tájékoztatóját megismertem, és az Európai Parlament és a Tanács (EU) 2016/679 rendeletének (GDPR) 6. cikk (1) bekezdésének a) pontja szerinti hozzájárulásomat adom, hogy az intézmény álláspályázatom (önéletrajzom) legfeljebb egy éves időtartamra tárolja, és értesítsen, ha képesítésem/végzettségem alapján megüresedő pozícióra kíván álláspályázatot kiírni.

Kelt:………………………………………………

…………………………………………………….

aláírás